Diari Oficial de la Generalitat Valenciana


Sumari del DOGV 4601, del 03-10-2003 (2003/10688)

RESOLUCIÓ de 19 de setembre de 2003, de la secretària autonòmica de Telecomunicacions i Societat de la Informació, per la qual dóna publicitat a la política de certificació per a certificats reconeguts en dispositiu segur per a ciutadans.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4601

Data del DOGV
:   03-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10984


Data del document
:   19-09-2003

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * canvi tecnològic
    * telecomunicació
    * relació administració-administrat
    * signatura electrònica

RESOLUCIÓ de 19 de setembre de 2003, de la secretària autonòmica de Telecomunicacions i Societat de la Informació, per la qual dóna publicitat a la política de certificació per a certificats reconeguts en dispositiu segur per a ciutadans. [2003/10694]
  
Amb data 30 de maig del 2002, la Generalitat Valenciana adopta una normativa reglamentària com a mesura per a garantir la seguretat jurídica, que regula l'efectiva implantació de la signatura electrònica en l'àmbit de les relacions entre l'administració i amb el ciutadà, i desenvolupa un autoritat de certificació pròpia, dotant-la de la infraestructura necessària per a l'emissió i gestió de claus i certificats per a la utilització de la signatura electrònica avançada. Esta norma és el Decret 87/2002, de 30 de maig, del Govern Valencià, pel qual es regula la utilització de la signatura electrònica avançada en la Generalitat Valenciana (DOGV núm. 4.265, de 6 de juny de 2002).
  
L'article 9.4, apartats b, c, d i e d'este mateix decret expressa que correspon a l'autoritat certificadora redactar, mantindre, revisar i aprovar les polítiques de certificació que regixen el funcionament dels servicis de certificació.
  
Com el propi decret establix, correspon a l'autoritat de certificació documentar i publicar les polítiques de tal manera que siguen accessibles i comprensibles per les parts interessades, enteses estes com les que faran ús dels certificats de signatura electrònica, com a titulars o com a parts confiants, i és per això que, per a donar-li la màxima transparència a este document, resolc:
  
Aprovar el document de política de certificació per a certificats reconeguts en dispositiu segur per a ciutadans, garantint la seua coherència amb la Declaració de Pràctiques de Certificació aprovada en Resolució de 1 d'octubre de 2002, publicada en el Diari Oficial de la Generalitat Valenciana el dia 24 d'octubre de 2002. Així mateix, es garantix el compliment del Decret 87/2002, de 30 de maig, del Govern Valencià, pel qual es regula la utilització de la signatura electrònica avançada en la Generalitat Valenciana, amb el Reial Decret-Llei 14/1999, de 17 de setembre, sobre signatura electrònica, i la Directiva 1999/93/CE del Parlament Europeu i del Consell, de 13 de desembre de 1999, i autoritze la seua publicació íntegra en la pàgina web de l'autoritat de certificació de la Generalitat Valenciana (http://www.pki.gva.es).